stanford-oval/wikipedia huggingface dataset:
Maija Nissinen
Tutkimustyö

Kemistinä Nissisen tärkein tutkimuskohde on supramolekulaarinen kemia. Hän tutkii erilaisten supramolekyylien rakennetta ja valmistaa uusia molekyylejä eri sovelluksiin. Pääasiassa hän suunnittelee erilaisia heikkoihin vuorovaikutuksiin ja kristallisointiin perustuvia supramolekyylikemian ratkaisuja. Hänen tutkimusintresseihinsä kuuluvat myös röntgenkristallografia, rakennekemia, vieras-isäntä -kemia, polymorfismi ja resorsinareenien tutkimus. Hän on tehnyt myös kiinteän tilan polymorfia- ja yhteiskidetutkimusta.
Professori Nissisen tutkimustyö sivuaa nanotiedettä. Esimerkiksi supramolekyylikemia on integroitunut osaksi nanotieteen tutkimusta. Suurimmat kemiallisesti tarkasteltavat atomirakenteet ovat kooltaan nanometriluokkaa ja supramolekyylikemian perusperiaatteet, kuten itsejärjestäytyminen, ovat myös nanokemian perusilmiöitä. Supramolekyylikemian tutkimustietoa voidaankin hyödyntää nanokokoisten järjestelmien (esim. laitteiden ja komponenttien) valmistuksessa. Nissisen tutkimustyöstä nanotieteen kyseiseen osa-alueeseen kuuluu esimerkiksi erilaisten supramolekyylien kehittäminen ja valmistaminen.
Nissinen valmistaa kemiallisen synteesin avulla uusia yhdisteitä, joilla on sovelluksia biologian tai ympäristötieteiden alalla. Synteettisiä tuotteita voidaan hyödyntää esimerkiksi biologisten tai ympäristön kannalta tärkeiden yhdisteiden sitomiseksi tai kuljettamiseksi. Yhdisteitä voi soveltaa myös biologisissa mallintamis- tai signalointiprosesseissa.
Harrastukset

Työn ulkopuolella Nissinen harrastaa käsitöitä ja sukututkimusta sekä lukee kirjoja.
Aiheesta muualla

Maija Nissinen Researchgate-palvelun sivustolla (englanniksi)
Synthetic and Structural Nanochemistry (Arkistoitu – Internet Archive) Nissisen tutkimusryhmän sivu, Jyväskylän yliopiston kemian laitos. (englanniksi)
Maija Nissinen, (Arkistoitu – Internet Archive) Luma.fi (lyhyt haastattelu)
Marie Colban

| Marie Colban |
| --- | --- |
 Marie Colban
Henkilötiedot
Syntynyt: 1814
Kuollut: 1884 (69–70 vuotta)
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Adolphine Marie Colban, o.s. Schmidt, (1814−1884) oli norjalainen kirjailija, jonka taiteellisesti mutta keveähkösti kirjoitetuista monista kertomuksista esimerkkejä ovat Tre noveller tilegnet de norske kvinder (1873), Jeg lever (1877), En gammel jomfru (1879) ja Cleopatra (1880).
Arjun Appadurai

| Arjun Appadurai |
| --- | --- |
 Appadurai vuonna 2009
Henkilötiedot
Syntynyt: 1949 Bombay, Intia
Koulutus ja ura
Tutkinnot:  Brandeisin yliopisto Chicagon yliopisto
Instituutti:   Pennsylvanian yliopisto  Chicagon yliopisto  Yalen yliopisto  The New School  New Yorkin yliopisto 
Tutkimusalue:  antropologia
Tunnetut työt:  Modernity at Large: Cultural Dimensions of Globalization (1996)
Aiheesta muualla
www.appadurai.org ja www.arjunappadurai.org
Arjun Appadurai (s. 1949 Bombay, Intia) on intialais-yhdysvaltalainen antropologi, joka on toiminut median, kulttuurin ja viestinnän professorina New Yorkin yliopistossa vuoden 2009 alusta lähtien. Hänet tunnetaan etenkin globalisaation tutkijana.
Appadurai valmistui kandidaatiksi Brandeisin yliopistossa ja valmistui maisteriksi ja väitteli tohtoriksi Chicagon yliopistossa. Ennen siirtymistään New Yorkiin hän toimi professorina myös Pennsylvanian yliopistossa, Chicagon yliopistossa, Yalen yliopistossa ja The New School -yliopistossa.
Julkaisut

Arjun Appadurai: Worship and Conflict Under Colonial Rule: A South Indian Case. Cambridge University Press, 1981.
Arjun Appadurai (toim.): The Social Life of Things: Commodities in Cultural Perspective. Cambridge University Press, 1986.
Arjun Appadurai, Frank J. Korom ja Margaret A. Mills (toim.): Gender, Genre, and Power in South Asian Expressive Traditions. University of Pennsylvania Press, 1991.
Arjun Appadurai: Modernity at Large: Cultural Dimensions of Globalization. University of Minnesota Press, 1996.
Arjun Appadurai (toim.): Globalization. Duke University Press, 2002.
Arjun Appadurai: Fear of Small Numbers: An Essay on the Geography of Anger. Duke University Press, 2006.
Arjun Appadurai ja Arien Mack (toim.): India’s World: The Politics of Creativity in a Globalized Society. Rupa Publications, 2012.
Arjun Appadurai: The Future as a Cultural Fact: Essays on the Global Condition. Verso Books, 2013.
Arjun Appadurai ja Neta Alexander: Failure. Polity Press, 2019.
Aiheesta muualla

Virallinen sivusto (Arkistoitu – Internet Archive)
Google Scholar
Mainosgraafikkojen koulu

Mainosgraafikkojen koulu eli MG-koulu oli vuonna 1956 perustettu oppilaitos Helsingissä, joka koulutti mainosalalla jo toimivia henkilöitä graafisiksi suunnittelijoiksi ja mainostoimistojen art directoreiksi ja ad-assistenteiksi. Koulua ylläpiti Mainosgraafikot ry, jonka nimi muuttui myöhemmin muotoon Graafiset Muotoilijat ry. Nykyisin tämä koulutus on osa Markkinointi-instituutin toimintaa nimillä mainosgraafikon tutkinto MG ja MG-koulu. Kouluttajina toimivat alan ammattilaiset, ja kurssit pidettiin iltaisin.
MG-koulu perustettiin Mainosgraafikot ry:n ja Mainostoimistojen liiton aloitteesta 1956. Ensimmäisinä opettajina toimivat Björn Landström ja Holger Erkelenz. Perustajajäseniin kuulunut Raimo Raimela toimi koulun rehtorina vuodesta 1963 aina 1980-luvun alkuun saakka.
Kirjallisuutta

Kakko, Kari: Groteski: Mainosgraafikkojen koulun 30-vuotisjuhlajulkaisu, Mainosgraafikkojen koulu 1986.
Aiheesta muualla

Vuosikurssin 2009 verkkosivusto (Arkistoitu – Internet Archive)
Angloarabi

| Angloarabi |
| --- | --- |

Tyyppi::  täysiverinen
Alkuperä ja nimet
Alkuperämaa::   Ranska
Polveutuminen::  arabianhevonen ja englannintäysiverinen
Rodun syntyaika::  1800-luku
Esiintyminen ja käyttö
Käyttötarkoitus::  kilparatsu
Globaali esiintyminen::  levinnyt maailmanlaajuisesti
Tärkeimmät alueet::  Ranska
Ominaisuudet
Korkeus::  noin 155–165 cm
Värit::  useimmat yksiväriset sallitaan; usein rautias tai ruunikko
Angloarabi on täysiverinen hevosrotu, joka on syntynyt muiden kahden täysiverirodun eli arabianhevosen ja englannintäysiverisen risteytyksenä. Alun perin angloarabeja alettiin kasvattaa Ranskassa 1800-luvulla. Angloarabiksi lasketaan nykyään yleensä hevonen, jonka vanhemmat ovat molemmat angloarabeja, angloarabi ja arabi, angloarabi ja englantilainen täysiverinen tai englantilainen täysiverinen ja arabi. Ranskassa angloarabirotuun hyväksymiseksi hevosen suvussa edellytetään olevan vähintään neljäsosa arabianhevosta.
Ominaisuudet

Angloarabien ominaispiirteitä ovat avoimet sieraimet, pitkät korvat, valppaat silmät ja takana sijaitseva säkä. Angloarabin liikkuminen on notkeaa ja ylvästä ja sen luonne on rohkea ja tulinen. Säkäkorkeus on noin 163–170 cm. Angloarabi on väriltään useimmiten rautias tai ruunikko, mutta useimmat yksiväriset väritykset ovat hyväksyttyjä.
Käyttö

Parhaissa angloarabeissa yhdistyvät arabianhevosen ja englannintäysiverisen parhaat piirteet. Angloarabit menestyvät kaikissa ratsastuksen olympialajeissa (este-, kenttä- ja kouluratsastus), ja niille järjestetään myös laukkakilpailuita. Angloarabit sopivat kevyen rakenteensa puolesta erinomaisesti myös matkaratsastukseen.
Angloarabeja on kaikkialla maailmassa, mutta varsinkin Ranskassa rotu on hyvin suosittu. Useat ranskalaiset siittolat ovat erikoistuneet angloarabien kasvattamiseen.
Angloarabin nimeen liitetään yläviitteenä tunnus x (joskus virheellisesti xo).
Aiheesta muualla

Wikimedia Commonsissa on kuvia tai muita tiedostoja aiheesta .
Angloarabi Hevosmaailma.netissä (Arkistoitu – Internet Archive)
Arsen Nersisjan

Arsen Nersisjan (arm. Արսեն Ներսիսյան; s. 18. heinäkuuta 1987 Tsaghkadzor) on armenialainen alppihiihtäjä.
Nersisjan osallistui MM-kilpailuihin ensimmäistä kertaa vuonna 2007. Tuolloin hän oli suurpujottelussa 61., mutta ei saanut tulosta pujottelussa. Nersisjan jäi samoissa lajeissa ilman tulosta sekä Val d'Isèren MM-kisoissa 2009 että Garmisch-Partenkirchenin kisoissa 2011.
Nersisjan kilpaili olympialaisissa ensimmäistä kertaa vuonna 2010. Tuolloin hän toimi maansa lipunkantajana kisojen avajaisissa, muttei päässyt hyväksytysti maaliin pujottelussa eikä suurpujottelussa.
Anglo-Nordic

| Oy Anglo-Nordic Ab |
| --- | --- |

Tunnuslause:  We are not good because we are old, we are old because we are good
Yritysmuoto:  osakeyhtiö
Perustettu:  1935
Perustaja:  Hemo C. Bensky
Toimitusjohtaja:  Leo-Dan Bensky
Kotipaikka:   Espoo
Toiminta-alue:  Suomi
Toimiala:  Maahantuonti ja tukkukauppa
Tuotteet:  konttori-, askartelu, lahja- ja koulutarvikkeet sekä työkalut ja urheilu- ja vapaa-ajan välineet
Liikevaihto:  10,5 miljoonaa euroa (2017)
Henkilöstö:  25 (2017)
Omistaja:  Benskyn perhe
Kotisivu:  http://www.anglo.fi/
Infobox OKVirheellinen NIMI-arvo: 
Oy Anglo-Nordic Ab on suomalainen vuonna 1935 perustettu perheyritys, joka harjoittaa konttori-, askartelu-, lahja- ja koulutarvikkeiden, työkalujen sekä urheilu- ja vapaa-ajan tuotteiden maahantuontia ja tukkukauppaa. Vuoden 2017 liikevaihto oli 10,5 miljoonaa euroa ja henkilökuntamäärä 25.
Historiaa

Anglo-Nordicin perustaja, Hemo C. Bensky, aloitti kansainväliseen liiketoimintaan tähtäävän yrityksen 1930-luvun laman aikana vuonna 1935, mutta sota hidasti toiminnan kehitystä. Välirauhan aikana 1940-luvulla syntyi verkosto, jossa olivat Benskyn lisäksi mukana venezuelalainen diplomaatti Reynaldo Herrera, Ruotsin kuningashuoneen jäsen Carl Johan Bernadotte ja Standard Oilin perustajan John D. Rockefellerin pojanpoika Winthrop Rockefeller (sittemmin Arkansas'n kuvernööri). Miesten ideana oli helpottaa sodasta kärsineiden Pohjois-Euroopan maiden tavarapulaa niin, että kukin aloittaisi omassa maassaan kansainvälisen tuonti- ja vientikaupan Anglo-Nordic-nimisillä yrityksillä ja samojen tuotemerkkien edustussopimuksilla. Sodat jatkuivat, miehet erkanivat toisistaan ja suunnitelmasta toteutui lopulta lähinnä vain Benskyn osuus, johon kuului yhteistyösopimuksia ruotsalaisten ja amerikkalaisten yritysten kanssa.
Aluksi Oy Anglo-Nordic Ab toi Suomeen etenkin öljypolttimia ja niiden osia sekä konttoritarvikkeita. Vuonna 1946 yhtiö sai tuontilisenssin kondomeille, mutta kansanhuoltoministeriön hintasäännöstely piti kannattavuuden melko huonona. Lisenssillä Suomessa valmistetut amerikkalaiset Reynolds-kuulakärkikynät menivät paremmin: pelkästään Helsingin Wulffilla niitä väitetään myydyn tuhannen kappaleen tuntivauhdilla.
18. marraskuuta 1950 Anglo-Nordic järjesti Suomen ensimmäisen televisioesityksen Stockmannin tavaratalossa. Siinä esiintyivät muun muassa muusikko George de Godzinsky, näyttelijä Ella Eronen ja radiokuuluttaja, kreivi Carl-Erik Creutz.
Hemo Bensky kuoli vuonna 1953 liikematkalla vain 42-vuotiaana. Yhdysvalloissa asunut veli Dave Bensky palasi Suomeen ja otti Anglo-Nordicin johtaakseen seuraaviksi 35 vuodeksi. Hänen siirryttyään hallituksen puheenjohtajaksi toimitusjohtajaksi tuli 1988 hänen poikansa Leo-Dan Bensky. Yrityksessä ovat mukana myös Daven muut pojat Hemo ja Kenneth. Dave Bensky kuoli vuonna 2010, [lähde? ] samana vuonna jolloin Anglo-Nordic täytti 75 vuotta.
Vuonna 1990 Anglo-Nordic ryhtyi edustamaan englantilaisia Technophone-puhelimia. Pian Nokia osti Technophonen ja sulautti sen Mobiran tavoin Nokia-brändin alle 1995, jolloin Anglo-Nordicista tuli Nokian ainoa virallinen tukkumyyjä Suomessa.
Tuote-edustukset

Mac-in-a-Sac -sadetakit
Head urheiluvälineet
Cross-, Pentel- ja Schneider-kynät
Esselte- ja Maped-toimistotarvikkeet
Hozelock-puutarhanhoitotuotteet
Lux-työkalut
Rapid työkalut ja toimistotarvikkeet
Tesa-teipit
Muumi-tuotteet
Sharp laskimet
Time/Systemin Kalenterit
Aiheesta muualla

Anglo-Nordicin vuonna 2005 tehty 176-sivuinen yrityshistoriikki verkkoversiona
Majuro

| Majuro Mājro |
| --- | --- |
 Majuro satelliittikuvassa.
Maantiede
Muut nimet:  Mājro
Sijainti:  7°04′N, 171°16′E
Merialue:  Tyynimeri
Saaria yht.:  64
Suurin saari:  Majuro
Muita saaria:  Dalap, Uliga, Darrit, Laura
Pinta-ala:  9,71 km²
Valtio
Valtio:  Marshallinsaaret
Väestö
Väkiluku:  27 797
Asutuskeskukset:  Majuro
Majuro (marshalliksi Mājro, [mʲæzʲ(ɛ͡ʌ)rˠɤ͡oo̯]) on Marshallinsaarten atolli, jota usein kutsutaan maan pääkaupungiksi. Sen asukasluku oli 27 797 vuonna 2011. Majuron atolli on kooltaan 9,71 km², ja se muodostuu 64 saaresta. Atolleilla sijaitsevat kolme aluetta Dalap-Uliga-Darrit (lyhennettynä D-U-D) muodostavat varsinaisen pääkaupungin.
Aiheesta muualla

Kuvia tai muita tiedostoja aiheesta Majuro Wikimedia Commonsissa
Marshallinsaaret
Ailinginae
Ailinglaplap
Ailuk
Arno
Aur
Bikar
Bikini
Bokak
Ebon
Enewetak
Erikub
Jabat
Jaluit
Jemo
Kili
Kwajalein
Lae
Lib
Likiep
Majuro
Maloelap
Mejit
Mili
Nadikdik
Namorik
Namu
Rongelap
Rongerik
Toke
Ujae
Ujelang
Utirik
Wotho
Wotje
Lääkkeiden riskiluokitus raskauden ja imetyksen aikana

Lääkkeiden riskiluokitus raskauden ja imetyksen aikana ilmaisee lääkeaineen riskiä aiheuttaa sikiövaurioita ja vaurioita imetyksen aikana, jos äiti ottaa lääkettä ohjeen mukaisesti.
Suomi

Suomessa on käytössä raskauden aikana käytettävien lääkkeiden riskiluokitustietokanta Gravbase. Imetyksen aikainen luokitustietokanta on nimeltään Lactbase. Tietokannat sisältävät riippumatonta näyttöön perustuvaa tietoa raskauden ja imetyksen aikaisen lääkehoidon turvallisuudesta. Ne sisältävät myös tietoa vitamiineista, hivenaineista, huumeista sekä tavallisimmista nautintoaineista. Jatkuvasti päivittyviä tietokantoja ylläpitää Medbase, ja se on vain ammattilaisten käytössä maksusta, eikä yleisötietokantaa ole ainakaan toistaiseksi.
Suomi > Raskauden aikaisen käytön riski

| Luokka | Raskauden aikaisen käytön riskin määritelmä |
| --- | --- |
A: Kontrolloiduissa tutkimuksissa tai suurissa potilasaineistoissa ei ole todettu suurentunutta riskiä epämuodostumille tai suorille tai epäsuorille sikiöhaitoille.
B: Raskauden aikaisesta käytöstä on vain rajallisesti tietoa ihmisillä, eikä kontrolloituja tutkimuksia ole tehty. Epämuodostumien tai suorien tai epäsuorien sikiöhaittojen esiintyvyyden ei ole havaittu lisääntyneen ihmisillä tai eläinkokeissa.
C1: Raskauden aikaisesta lääkkeen käytöstä on vain  rajallisesti tietoa ihmisillä, eikä kontrolloituja tutkimuksia ole tehty tai tutkimusten tulokset ovat ristiriitaisia. Eläinkokeissa on todettu epämuodostumia tai suoria tai epäsuoria sikiöhaittoja, tai eläinkokeita ei ole tehty.
C2: Epämuodostumien ei ole havaittu lisääntyneen ihmisillä tai eläinkokeissa, mutta (loppu)raskauden aikaisesta lääkkeen käytöstä voi ilmaantua haittavaikutuksia syntymän jälkeen tai myöhemmin.
D: Lääkkeen epäillään tai sen on osoitettu aiheuttavan epämuodostumia tai palautumattomia suoria tai epäsuoria sikiöhaittoja. Pääsääntöisesti lääkettä ei pidä käyttää raskauden aikana. Hyöty voi ylittää mahdolliset haitat tietyissä tapauksissa.
Suomi > Imetyksen aikaisen käytön riski

| Luokka | Imetyksen aikaisen käytön riskimääritelmä |
| --- | --- |
A: Lääkettä ei erity kliinisesti merkittäviä määriä äidinmaitoon, tai lääkkeen käytöstä imetyksen aikana ei odoteta olevan haittaa imeväiselle, kun lääkettä käytetään terapeuttisilla annoksilla.
B: Lääkkeen erittymisestä äidinmaitoon ei ole tutkimuksia. Imetyksen aikaisen käytön turvallisuudesta on vain rajallista tietoa ihmisillä, tai se puuttuu kokonaan.
C: Saatavilla olevan tiedon perusteella lääkettä erittyy äidinmaitoon kliinisesti merkittäviä määriä. Imetyksen aikainen lääkkeen käyttö voi aiheuttaa haittavaikutuksia imeväiselle äidin käyttämillä terapeuttisilla annoksilla. Päätöksen imetyksestä pitää perustua arvioon imetyksestä saatavien hyötyjen ja lääkkeen käytöstä mahdollisesti aiheutuvien haittojen suhteesta.
D: Lääkettä ei pidä käyttää imetyksen aikana. Se voi aiheuttaa imeväiselle vakavia haittavaikutuksia.
Yhdysvallat

Vuonna 1979 Yhdysvaltojen FDA esitteli luokittelun lääkeaineille sikiölle aiheutuvien riskien mukaan. Luokittelu perustui samankaltaiseen ruotsalaiseen luokitteluun, joka oli julkaistu vuotta aiemmin. Se ei sisällä äidinmaitoon erittyvien lääkkeen osasten tai aineenvaihdunnan tuotteiden riskejä.
Yhdysvaltojen FDA:lla on seuraavat määritelmät raskauskategorioille:
| Kategoria | Määritelmä |
| --- | --- |
A: Asianmukaiset ja hyvin kontrolloidut tutkimukset eivät ole osoittaneet sikiölle syntyviä haittoja raskauden ensimmäisellä kolmanneksella eikä myöhemminkään.
B: Eläimillä suoritetut lisääntymiskokeet eivät ole osoittaneet sikiölle syntyviä haittoja, eikä ole olemassa asianmukaisia ja hyvin kontrolloituja tutkimuksia raskaana olevilla naisilla TAI eläinkokeet ovat osoittaneet vahingollisen vaikutuksen, mutta asianmukaiset ja kontrolloidut raskaana olevilla naisilla eivät ole osoittaneet haittoja millään raskauskolmanneksella.
C: Eläimillä suoritetut lisääntymiskokeet ovat osoittaneet vahingollisia vaikutuksia sikiölle, eikä ole olemassa asianmukaisia ja hyvin kontrolloituja tutkimuksia ihmisillä, mutta mahdolliset hyödyt saattavat puolustaa käyttöä raskauden aikana mahdollisista riskeistä huolimatta.
D: Markkinointikokemuksista tutkimuksista on olemassa näyttöä epäsuotuisista vaikutuksista ihmissikiöille tai tutkimuksia ihmisillä, mutta mahdolliset hyödyt saattavat puolustaa käyttöä raskauden aikana mahdollisista riskeistä huolimatta.
X: Eläinkokeet tai tutkimukset ihmisillä ovat osoittaneet sikiön epämuodostumia ja/tai markkinointikokemuksista tutkimuksista on olemassa näyttöä epäsuotuisista vaikutuksista ihmissikiöille tai tutkimuksia ihmisillä, ja lääkkeen käyttöön liittyvät riskit raskauden aikana ovat selvästi saavutettuja hyötyjä suuremmat.
FDA vaatii suhteellisesti huomattavaa määrää korkealaatuista tutkimustietoa, jotta lääke voidaan kategorioida raskauskategoria A:han. Tämän vuoksi monet lääkkeet, jotka muissa maissa pääsisivät raskauskategoria A:han, joutuvat kategoria C:hen FDA:n luokituksissa.
Käännös suomeksi
Anto Södermann

Anto Frans Alarik Södermann (18. kesäkuuta 1880 Tallinna – 3. tammikuuta 1916 Helsinki) oli suomalainen toimittaja ja nuorsuomalainen poliitikko.
Södermannin vanhemmat olivat liikemies John Gustaf Södermann ja Agda Elisabeth Mury. Hän pääsi ylioppilaaksi Helsingin suomalaisesta yhteiskoulusta vuonna 1898 ja opiskeli Helsingin yliopistossa pääaineinaan filosofia ja suomen kieli. Södermann valmistui filosofian kandidaatiksi vuonna 1903.
Södermann työskenteli suomen ja ruotsin kielen opettajana Viipurin ruotsalaisessa klassillisessa lyseossa vuodesta 1903 ja sanomalehti Karjalan päätoimittajana vuodesta 1907. Hänen aikanaan lehdestä tuli Nuorsuomalaisen puolueen oikeistosiiven äänenkannattaja. Söderman kuului nuorsuomalaisen puolueen piiritoimikuntaan ja toimi ajoittain sen puheenjohtajana. Vuodesta 1913 lähtien hän oli Viipurin kaupunginvaltuuston jäsen. Vuonna 1912 Södermann sai Karjalan vastaavana toimittajana kahdeksan kuukauden vankeusrangaistuksen majesteettirikoksesta. Tänä aikana hän ryhtyi opiskelemaan oikeustieteitä ja suoritti alan tutkinnon vuonna 1914. Sen jälkeen Söderman toimi päätoimittajan tehtävänsä ohella avustajana Otto Tannerin asianajotoimistossa. Hän on myös suomentanut useita teoksia.
Anglointialaiset

Anglointialaiset (engl. Anglo-Indians) tarkoittaa Intiassa, Burmassa tai Pakistanissa asuvia ihmisiä, jotka ovat intialais-brittiläistä tai brittiläistä syntyperää. Alkuperäisessä historiallisessa merkityksessään anglointialaisilla tarkoitetaan vain Brittiläisessä Intiassa asuvia brittejä, mutta nykyään sillä tarkoitetaan myös etnisesti sekoittunutta intialais-brittiläistä väestöä, jonka äidinkieli on englanti.
Intian perustuslain artikla 366(2) määrittelee anglointialaisen "henkilöksi, jonka isä tai kuka tahansa esi-isä mieslinjassa on tai oli eurooppalaista syntyperää, mutta joka asui Intian alueella ja on tai oli syntynyt tämän alueella vakituisesti asuville vanhemmille, jotka eivät asuneet alueella väliaikaisesti."
Perustuslaki laajentaa käsitteen koskemaan myös muuta eurooppalaista syntyperää olevia intialaisia. Näin ollen se kattaa myös portugalilaista, ranskalaista ja hollantilaista syntyperää olevat intialaiset.
Ennen Intian itsenäistymistä vuonna 1947 anglointialaiset muodostivat tärkeän väestöryhmän alueella. Vuoden 1947 puolesta miljoonasta anglointialaisesta oli jäljellä enää 150 000 vuonna 2010. Moni anglointialainen on muuttanut Britanniaan, Australiaan, Etelä-Afrikkaan, Uuteen-Seelantiin ja Yhdysvaltoihin.
Historia > Alkuperäisiä anglointialaisia

Pete Best - Beatlesin alkuperäinen rumpali.
Rudyard Kipling - kirjailija, ensimmäinen englanninkielinen kirjallisuuden nobelisti
George Orwell - kirjailija
Cliff Richard - poplaulaja
Frederick Roberts - Robertsin 1. jaarli
Spike Milligan - koomikko
Clarence Barlow - säveltäjä
Historia > Nykyajan anglointialaisia

Gabrielle Anwar
Leslie Claudius
Sebastian Coe
Glen Duncan
Diana Hayden
Holly Johnson
Boris Karloff
Rhona Mitra
Merle Oberon
Timo Räisänen
Nicollette Sheridan
Adam Sinclair
Ayesha Takia
Peter Sarstedt
Margaret Gorman

| Margaret Gorman |
| --- | --- |

Henkilötiedot
Syntynyt: 8. elokuuta 1905 Washington D.C., Yhdysvallat
Kuollut: 1. lokakuuta 1995 Bowie, Maryland, Yhdysvallat
Titteli:  Miss Washington D.C. Miss America 1921
Puoliso:  Victor Cahill (kuoli 1957)
Muut tiedot
Seuraaja:  Mary Campbell
Margaret Gorman (18. elokuuta 1905 − 1. lokakuuta 1995)  oli yhdysvaltalainen malli ja kauneuskuningatar, joka voitti ensimmäisen Miss America -kauneuskilpailun, kun hänet kruunattiin Miss District of Columbiaksi vuonna 1921.
Komeus

Gorman oli lukion ensimmäisellä vuosikurssilla Western High Schoolissa Washingtonissa, kun hänen valokuvansa osallistui sanomalehti Washington Heraldin äänestyskilpailuun.
Hänet valittiin Miss District of Columbiaksi vuonna 1921 16 -vuotiaana urheilukyvyn, aiempien saavutusten ja ulospäin suuntautuneen persoonallisuutensa vuoksi. Voiton seurauksena hänet kutsuttiin 8. syyskuuta 1921 pidettyyn toiseen vuotuiseen Atlantic City -kilpailuun kunniavieraana. Siellä hänet kutsuttiin liittymään uuteen tapahtumaan: "Inter-City Beauty" -kilpailuun. Hän voitti tittelit "Inter-City Beauty amateur" ja "The Most Beautiful Bathing Girl in America" kilpaillessaan Bather's Revue -kilpailussa. Hän voitti pääpalkinnon, Golden Mermaid -palkinnon.  Hänen odotettiin puolustavan asemaansa ensi vuonna, mutta jonku muu oli saavuttanut tittelin "Miss Washington, DC", joten hänet kruunattiin tittelillä "Miss America". Hän on ainoa Miss America, joka on saanut kruununsa vuoden lopussa.
Gorman oli kevyin Miss America painoltaan 108 paunaa (noin 48.9 kiloa) vuoteen 1949 asti, jolloin Arizona, Phoenixin Jacque Mercer painoi 106 paunaa (48 kiloa) ja voitti tittelin.
Gorman sanoi myöhemmin: "En koskaan halunnut olla Miss America. Se ei ollut minun ideani. Olen niin kyllästynyt kaikkeen. Haluan todella unohtaa koko asian. "  Hän omisti edelleen merivihreän, paljeteilla koristellun sifonkimekon, jota hän käytti vuoden 1922 kilpailussa.
Henkilökohtainen elämä

Gorman jatkoi kilpailua vuonna 1922. Vuonna 1925 hän meni naimisiin Victor Cahillin kanssa.  Cahill menehtyi vuonna 1957. Hän asui koko elämänsä Washington DC: ssä ja nautti seurapiirielämästä sekä matkustamisesta.
Hän kuoli 1. lokakuuta 1995 90-vuotiaana.
Aiheesta muualla

Margaret Gorman osoitteessa MissAmerica.org
Margaret Gorman: Ensimmäinen Miss America ja Washingtonian
Margaret Gorman voittaa ensimmäisen palkinnon. Atlantic City, Yhdysvallat.
Margaret Gorman lemmikkinsä vinttikoira "Long Goodien" kanssa huhtikuussa 1925.
Arpajaishallinto

Arpajaishallinto (ruots. Lotteriförvaltningen) on poliisihallituksen toiminto, joka aloitti nykymuodossa toimintansa helmikuussa 2017. Arpajaishallinto vastaa rahankeräystoiminnan, rahapelitoiminnan sekä muun arpajaistoiminnan valvonnasta.
Historia

Arpajaishallintoon liittyvät tehtävät olivat vuoteen 2008 asti sisäasiainministeriön vastuulla, kunnes ne siirrettiin Etelä-Suomen lääninhallitukselle. Poliisihallitukseen tehtävät siirrettiin lääninhallitusten lakkauttamisen yhteydessä vuoden 2010 alussa.
Aiheesta muualla

Arpajaishallinto